# TANTÁRGY ADATLAP

és tantárgykövetelmények

|  |  |  |  |  |  |
| --- | --- | --- | --- | --- | --- |
| Tanszék: | **Tervezési és Építészeti Ismeretek Tanszék** |  |  |  |  |
| Szak: | Építészmérnök premaster MSC, Építészmérnök BSC levelező |
| Tantárgy cím: | **Kortárs belső terek, Belső terek építészete I.** |  |  |  |  |
| Tantárgykód: | PMKTELR019, PMRTELE132B |  |  |  |  |
| Tantárgyfelelős: | dr. Borsos Ágnes |  |  |  |  |
| Szemeszter: | 2014-2015- 2 |  |  |  |  |  |
| Kredit: | 3 |  |  |  |  |  |
| Órák száma: |  |  |  |  |  |  |
| Előadás: | 1 |  |  |  |  |  |
| Gyakorlat: | 2 |  |  |  |  |  |
| Labor: | 0 |  |  |  |  |  |
| Számonkérés módja: | v |  |  |  |  |  |
|  |  |  |  |  |  |  |  |  |  |
| CÉLKITŰZÉS: |  |  |  |  |  |
|  | Ez a tárgy: „Belső terek építészete“, a belsőépítészeti szakterületre fókuszál és egészen az építészet műfaji határáig jut. Ennél a határnál az építészeti design, az ipari designnal találkozik, kezet fognak, majd elválnak egymástól. |
| RÖVID LEÍRÁS: |  |  |  |  |  |
|  | A feladat meghatározását írásos tervezési program képezi, rajzi mellékletek, alaprajzok, metszetek nélkül, a feladat részét képezi,hogy a kijelölt lakóegység pontos felszerkesztése elkészüljön.A feladat megoldása során egy általánosnak mondható folyamat, hogy a nagyobb összefüggések felől halad a részletek felé a megoldás, de ez akár meg is fordulhat, a részletekből indulva a nagyobb összefüggések felé is tarthat a tervezés. Az adottságok rögzítése után, a programalkotás a feladat (kinek tervezünk?). A funkciók egymáshoz való viszonyának a meghatározása után, a helyszükségletet és az egyéb használati tényezőket figyelembe véve a berendezési tárgyak, asztal-szék, ágy-szekrény, fürdőkád-wc, ergonómiai jellemzőiből, méreteinek ismeretével, jut el a rendeltetési egységek egységes használati koncepciójáig, a működő lakásig, alaprajzokig, metszetekig. A feladat az építészeti tervezés komplexitását hangsúlyozza, rávilágít arra, hogy az építészeti terv kvalitása nem egymásmellé rendezett értékek halmaza, hanem egymásra épülő értékek összefüggésrendszerében, áthatásában rejlik. A szemeszter folyamán a hallgatók elsajátítják a belsőépítészeti ábrázolás, szabadkézi, kézi szerkesztéses és számítógépes alapjait, technikáját.  |
| KÖVETELMÉNYEK A SZORGALMI IDŐSZAKBAN: |  |  |  |  |  |
|  | Foglalkozásokon való részvétel:Gyakorlatokon: kötelező (a hiányzás nem haladhatja meg a heti óraszám 20%-át) a jelenlét – a tematikában meghatározott készültségi fokkal. Nem megfelelő órai munkavégzés vagy felkészületlenség nem egyenlő a jelenléttel, ami hatással van a félév értékelésére is.A tematikában foglalt határidő a legkésőbbi benyújtás lehetősége a feladatoknak: lásd a félév időbeosztása. A féléves időbeosztás úgy készült, hogy magában foglalja a TVSZ által kötelezően előírt késedelmes benyújtási lehetőséget.A félévben elvégezendő feladatok:Lásd: Tervezési feladatFéléves számonkérések, leadások:A félév végen a terv minden munkarészének leadása szükséges (a meghirdetett időpontban és helyen), pótlása/javítása/hiánypótlás maximum 1 alkalommal lehetséges.A szemeszterben megszerezhető pontszámok részletezése:- feladat: 35 pont- tanulmány 15 pontegyes feladatrészek minimális pontszáma:- feladat: 17 pont- koncepció terv, tanulmány 8 pontTERVEZÉSI FELADAT:Magyarország nagyobb városainak a városképét nagyban meghatározzák a panel épületek és a lakosság viszonylag nagy százaléka lakik vagy lakott ilyen épületben, lakásban. Egyrészt a nagy lélekszám miatt nagyon fontos, hogy a panellal szembeni előítéleteket árnyaljuk, illetve megpróbáljuk feloldani. Fontos cél egy megfelelő használat bemutatása, legyen az lakószám meghatározása, bútorozási elv vagy világítás technikai megoldás stb. Másfelől nincs alternatíva arra, hogy lecseréljük ezeket a házakat és építsünk helyettük újat, hiszen  a nagymennyiségű már felhasznált építőanyag, energia nem tud megtérülni és csak súlyosbodna a helyzet azzal, hogy új anyagokat és energiákat használnánk a cserére, újraépítésére.Cél lehetne, hogy a meglévő előítéleteket, előképeket a félév során belsőépítészeti megoldásokkal megválaszolnánk. A vizuális eszközök arra szolgálnak, hogy kézzel fogható bizonyítékot adjanak arra, hogy ezek nem „hátrányos” helyzetű életterek.A tervezés során az első feladat a célcsoport meghatározása pl.: nyugdíjas, fiatal pár, 3 fős család stb. Ez a helységszám, funkcióelosztás és funkciócserék meghatározásában később a bútorozásban játszik fontos szerepet.A részleteknek és a használatnak a pontos átgondolásával, mely feltételezi azt, hogy a kiválasztott célcsoport életviteléhez igazított  megoldás születik, így megtalálható lesz a lakásokba a kezdetek óta hiányolt individuum. Ezeknek a megoldásoknak a prezentációja, az egy lakásban rejlő számtalan variációnak a bemutatása a cél és a feladat.  Lakótér kiválasztása, program meghatározása, jelenlegi problémák feltérképezése, újragondolása és ezekre megfelelő megoldás keresés a feladat.  A lakótér a hallgató által meghatározott célcsoport számára készül. Az adottságok figyelembe vételével az alábbi átalakítási lehetőségeket feltételezve oldandó meg a feladat:1.       Meglévő térstruktúra megőrzése (világítással, színekkel, bútokkal alakítandó ki a korszerű lakás)2.      Szerkezeti átalakítások alkalmazása, statikai lehetőségek figyelembevételével formai követelmények:A leadott feladatokat magas esztétikai, grafikai minőségben kell prezentálni. Az értékelés során ez is szempont lesz. A feladat prospektus jellegű kell legyen, amely grafikailag és szövegesen is bemutatja a  kiválasztott célcsoportot, lakás előnyeit, a benne rejlő lehetőséget. A mérhető műszaki és esztétikai minőség hiánya bizonyos esetben pótlásra, ismétlésre adhat okot.A félév során keletkező, a tervezés történetét is összefoglaló skicceket rajzokat össze kell gyűjteni, formalizálni és a feladattal együtt le kell adni! A féléves feladatot digitálisan is le kell adni!Féléves feladat:formai követelmények:A4-es füzet, amiben szerepelnie kell az alábbi munkarészeknek: kézi/gépi skiccek/látványérvekfelszerkesztett műszaki tartalmú rajzok, vagy vegyes technikával elkészített tablók (műszaki tartalommal ebben az esetben is kell bírjon) a koncepció, ami meghatározta a tér formálását tér műszaki adatait bemutató rajzok és látványtervek aprólékosan kidogozott térrészletek, bútorrészletek. A leadott feladatokat magas esztétikai, grafikai minőségben kell prezentálni. Az értékelés során ez is szempont lesz. A mérhető műszaki és esztétikai minőség hiánya bizonyos esetben pótlásra, ismétlésre adhat okot. Beadandó munkarészek: műszaki rajzok: 1:50, 1:25, 1:10, 1:5 berendezési alaprajz, álmennyezet és világítási terv, burkolati kiosztása, falnézetek, egyedi berendezések, bútortervek, részletrajzok, csomópontok (anyagmegnevezéssel, felület és színmeghatározással) skiccek, montázsok, 3D-s látványtervTanulmány:Formátum: szükséges számú ca. A4-es lap füzetté/mappába szerkesztve, számítógépes vagy kézi prezetntácoóval esteleg vegyes technikával.* A lakótér témakörhöz 5 db színvonalas külföldi vagy hazai példa feldolgozása a feladat, a tervező és forrás pontos megnevezésével és egy indoklással, miért ezt a példa került a tanulmányba
* A tanulmánynak továbbá kell tartalmaznia 5db bútort is, a tervező és a gyártó megnevezésével, rövid indoklással
 |
| KÖVETELMÉNYEK A VIZSGAIDŐSZAKBAN: |  |  |  |  |  |
|  | A félév vizsgajeggyel zárul, melyet a szorgalmi időszak lezártával kapnak a hallgatók.Érdemjegy- pontrendszer46- 50 5 (jeles)41- 45 4 (jó)36- 40 3 (közepes)30- 35 2 (elégséges) |
| PÓTLÁSI LEHETŐSÉGEK: |  |  |  |  |  |
|  | A féléves feladat leadási határideje és a feladatok pótlása a részletes tantárgyi programba építve, a TVSZ szerint. Ezen kívül pótlásra, javításra nincs lehetőség! |
| KONZULTÁCIÓS LEHETŐSÉGEK: |  |  |  |  |  |
|  | Az órarendben megjelentetett helyen és időpontban!Csoportok véglegesítése (terem, időpont) az első órán! |
| JEGYZET, TANKÖNYV, FELHASZNÁLHATÓ IRODALOM: |  |  |  |  |  |
|  | könyvReischl Antal: Lakóépületek tervezése I-II.E. Neufert: Építés és tervezéstan, Bp.-Pécs 1999 Dialóg Campus Kiadó Johannes Itten: A színek művészete 1961. Germani, 2002. Göncöl-Saxum, BudapestKaesz Gyula: Ismerjük meg a bútorstílusokat,1962, Bp. GondolatVadászi Erzsébet: A bútor története 1987. Műszaki könyvkiadó, Bp.Pogány Frigyes:A belsőterek művészete 1975. Gondolat Bp.Kepes György: A látás nyelve 1944. Chicago, 1979. Gondolat Bp.Kozma Lajos: Az új ház, 1941. Zürich, 1978. Corvina Bp.Cságoly Ferenc: Középületek, 2004. TERC Bp.Will Pryce: Fa a világ építészetében, 2005. Kossuth, Bp.Üveg az építészetben, 2001. Magyar Üvegművészeti Társaság, PécsFiell C.- Fiell P.: Design a 21. században. (Budapest: Taschen- Vince) 2004Ernyei Gy.: Design: tervezés elmélet és termékformálás 1750-2000. (Budapest- Pécs: Dialóg Campus) 2001Sparke P.: Design: mesterek és mesterművek. (Budapest: Atheneum 2000) 2000Foley E.: The book of decorative furniture. (London: Jack Publisher) 1911Lakshmi Bhaskaran: A forma művészete (Budapest:Scolar Kiadó) 2007Zalavári József: A forma tervezése (Budapest:Scolar Kiadó) 2008Matthew Healey: Mi az a branding? (Budapest:Scolar Kiadó) 2009folyóiratArchitectural Record (archrecord.construction.com), Arquitectora Viva (arquitecturaviva.com), Domus (domusweb.it), The Architectural Review (arplus.com), A10 (a10.eu), Detail (detail.de), Internimagazine (internimagazine.it), Architonic (architonic.com), Frame (framemag.com)internetwww.world-architects.com, www.campobaeza.com, www.barqo.cl, www.arcspace.com, www.archinect.comwww.designspotter.com, www.designerjapan.com, www.classic-design24.com, www.architonic.com |
| TÁRGYKURZUSOK: |  |  |  |  |  |  |
| Előadás |
| Oktatók | Nap/idő | Hely | Megjegyzés |  |  |  |
| Dr. Borsos Ágnes | szombat 15.30-16.15 | A217 | Oktatási heteken |  |  |  |
| Gyakorlat |
| Oktatók | Nap/idő | Hely | Megjegyzés |  |  |  |
| Dr. Borsos Ágnes | szombat 16.30-18.00 | A217 | Oktatási heteken |  |  |  |
| Pető Alexandra DLA hallgató | szombat 16.30-18.00 | A217 | oktatási heteken |  |  |  |
| RÉSZLETES TANTÁRGYPROGRAM: |  |  |  |  |  |  |
|   | Teljesítés heti bontásban | Gyakorlatok heti bontásban |
| 3. hét | Feladat kiadása | - |
| 5. hét | Tanulmány konzultációja, választott célcsoport ismertetése, az ezekhez társuló igények, szükségletek bemutatása = koncepció bemutatása | konzultáció |
| 7. hét | térátalakítási javaslatok konzultációja, Anyagok, műszaki megoldások keresése, bútorozási megoldások bemutatása | konzultáció |
| 9. hét | Egyedi bútortervek részlet megoldásai | konzultáció |
| 14. hét | Feladat leadása | feladat leadása, leadás csak személyes megjelenéssel, regisztrációval lehetséges, kizárólag a gyakorlati óra időpontjában, és annak helyszínén. A hiányosnak, nem megfelelő minőségűnek ítélt munkákat a gyakorlatvezető továbbdolgozásra, javításra visszaadhatja, de a végaláírást meg kell szerezni- a végaláíráshoz minden tervrészt be kell mutatni!!! A végső (pótlólagos) leadás a TVSZ-ben meghatározottak alapján, 2 hét csúszással, a tantárgyfelelős által meghatározott időben és helyszínen várható, a 16. héten. |

Pécs, 2015. február 04. dr. Borsos Ágnes

 tantárgyfelelős